Înainte și după. Imagini din satelit cu dezastrul lăsat în urmă de cutremurul din Myanmar. Mii de clădiri au fost distruse
Imaginile din satelit surprinse după cutremurul din Myanmar arată distrugerile lăsate în urmă. După seismul cu magnitudinea de 7,7, salvatorii continuă căutarea disperată a supraviețuitorilor. Clădirile s-au prăbușit și peste 1.700 de oameni au fost uciși. În același timp, experții se tem că amploarea devastării se va vedea și în zilele care urmează, pe măsură ce tot mai mulți oameni vor fi găsiți decedați.